armvectores/hy_wikipedia_2023 huggingface dataset:
Նավալվիլյար դե Պելա

Նավալվիլյար դե Պելա (իսպ.՝ Navalvillar de Pela), մունիցիպալիտետ Իսպանիայում։ Գտնվում է Էստրեմադուրա ինքնավար համայնքում՝ Բադախոս նահանգի Լաս Վեգաս Ալտաս շրջանում։ Զբաղեցնում է 248 կմ² մակերես։ Բնակչությունը կազմում է 4860 մարդ (2010 թվական)։


== Բնակչության թիվ ==


== Ծանոթագրություններ ==
Չիկա

Չիկա (Զադար, 11-րդ դարի առաջին կես - Զադար, 1095 թվականից հետո; լատ.՝ Chicca; խորվ.՝ Čika), խորվաթ բենեդիկտյան միանձնուհի, Զադարի սուրբ Մարիամ  բենեդիկտյան վանքի հիմնադիրը։ Նա նաև հայտնի է պատկերազարդված աղոթագրքի համար, որը հայտնի է որպես Չիկայի ժամերգության աղոթագիրք, Եվրոպայում անձնական օգտագործման համար ամենահին աղոթքագիրքը։


== Կյանք ==
Նա եղել է Դույամի և Վեկենեգայի դուստրը, նախորդող Մադիի եղբոր աղջիկը և Անդրիայի կինը։
Նա եղել է Մադիի վեհ ազնվական ընտանիքի անդամ։ 1066 թվականին իր ամուսնու մահից հետո նա հիմնադրել է Զադարի սբ. Մարիամի վանքը՝ իր ընտանիքի օգնությամբ։ Պետար Կրեշիմիր 4-րդ թագավորը  դիմել է նրան որպես քրոջ, երբ նա վանքը տեղադրել է թագավորական պաշտպանության ներքո, չնայած նմանատիպ ծագումնաբանություն քննարկվում է։
Նա Վեկենեգայի մայրն է։


== Ծանոթագրություններ ==
Գյուստավ Ժեֆրուա

Գյուստավ Ժեֆրուա (ֆր.՝ Gustave Geffroy, հունիսի 1, 1855(1855-06-01)[…], Փարիզ - ապրիլի 4, 1926(1926-04-04)[…], Փարիզ), ֆրանսիացի լրագրող, արվեստաբան և գրող, Գոնկուրի ակադեմիայի հիմնադիրներից մեկը, հետագայում՝ ակադեմիայի տնօրենը։
Ծնվել է 1855 թվականի հունիսի մեկին Փարիզում։
Երիտասարդ տարիներին Ժեֆրուան աշխատել է La Justice թերթում, որը թողարկվում էր Ժորժ Կլեմանսոյի խմբագրության ներքո, որը դարձել է նրա ընկերը․ այդ թերթում նա սկզբում աշխատում էր որպես հասարակ լրագրող, բայց 1881 թվականից արդեն այնտեղ հանդես է եկել որպես գեղարվեստական քննադատ։ Արիստիդ Բրիանը Ժեֆրուային նշանակել է Գոբելենների մանուֆակտուրայի կառավարիչ և Ժեֆրուան այդ պաշտոնում մնացել է մինչև մահ։
1881 թվականին լույս է տեսնում Ժեֆրուայի առաջին գիրքը՝ ֆրանսիացի բնագետ և նկարիչ Բեռնար Պալիսիի կենսագրությունը։
Ժեֆրուան այն քչերից էր, որը մամուլում աջակցում էր իմպրեսիոնիստներին։ 1883 թվականին նա ծանոթացել է Ալֆրեդ Սիսլեյի հետ և մեծ ակնարկ հրապարակել նրա ստեղծագործության մասին։
1886 թվականից Ժեֆրուան սկսում է նյութեր հավաքել Լուի Օգյուստ Բլանկի գիտական կենսագրության համար, այդ նպատակով նա սեպտեմբերին գնացել է Բել-Իլ-ան-Տեր, որտեղ պատահաբար ծանոթացել է Կլոդ Մոնեի հետ։ Նրանց բարեկամությունը ձգվել է երկար տարիներ և 1920 թվականին Ժեֆրուան հրատարակել է ընկերոջ ծավալուն կենսագրությունը։ Մոտավորապես նույն ժամանակներից նա ծանոթանում է նաև Պոլ Սեզանի հետ և ակտիվորեն սկսում է զբաղվել իր ընկեր-նկարիչների նկարների հավաքորդությամբ։ 1889 թվականին հրատարակվում է Օգյուստ Ռոդենի ստեղծագործությանը նվիրված գիրքը։
1894 թվականին հրատարակվել է Ժեֆրուայի «Սիրտ և բանականություն» վեպը, իսկ 1987 թվականին լույս է տեսել Օգյուստե Բլանկին նվիրված գիրքը, որի վրա Ժեֆրուան աշխատել էր 10 տարի։
1900 թվականին Ժեֆրուան դարձել է Գոնկուրի ակադեմիայի հիմնադիրներից մեկը, իսկ 1912 թվականից նա գլխավորել է այն մինչև իր մահը, որը վրա է հասել 1926 թվականի ապրիլի 4-ին Փարիզում։
Ժեֆրուի մյուս գրական աշխատություններից են Ալֆրեդ Սիսլեյի, Ժան Բատիստ Կամիլ Կորոյի, Օնորե Դոմիեի կենսագրությունները, Պիտեր Պաուլ Ռուբենսի ստեղծագործության մասին պատմող գիրքը, տասնմեկհատորանոց ակնարկ Եվրոպայի գեղարվեստի թանգարանների մասին, պատմական ակնարկ Բրետանիի մասին և այլն։
Ժեֆրուայի աշխատությունները մեծ նշանակություն են ունեցել իմպրեսիոնիզմի կայացման գործում, սակայն, Օ. Ռեյթերսվերդի դիտարկմամբ, Ժեֆրուան տվել է «գնահատականներ և դատողություններ, որոնք ավելի շուտ վկայում են խոր համակրանքի մասին, քան իմպրեսիոնիստների ստեղծագործության խոր ընկալման մասին»։
Ժեֆրուայի կողմից հավաքված իմպրեսիոնիստների նկարների հավաքածուն նրա մահից հետո վաճառվել է աճուրդով։ Մի կտավ, որը ժամանակին պատկանել է նրան՝ Պոլ Սեզանի «Նատյուրմորտ խնձորներով», հետագայում հայտնվել է Էրմիտաժի հավաքածուում։
1937 թվականին նրա պատվին անվանվել է Փարիզում մի փողոց։


== Ծանոթագրություններ ==


== Արտաքին հղումներ ==
Institut national d’histoire de l’art. — Geffroy, Gustave.
Dictionary of Art Historians. — Geffroy, Gustave.
Չիլինգարյան

Չիլինգարյան, հայկական ազգանուն։


== Հայտնի կրողներ ==


=== Ա ===
Ահարոն Չիլինգարյան (ծ. 1959) – հայ տնտեսագետ, Հայաստանի պետական գործիչ
Աշոտ Չիլինգարյան (ծ. 1958) – հայ օդաչու-հրամանատար
Արմեն Չիլինգարյան (1910–1986) – հայ նկարիչ
Արսեն Չիլինգարյան (1965–2013) – հայ ֆուտբոլիստ


=== Գ ===
Գեղամ Չիլինգարյան (ծ. 1962) – հայ անեսթեզիոլոգ-ռեանիմատոլոգ
Գևորգ (Ջորջ) Չիլինգարյան (ծ. 1929) – հայ նավթագետ


=== Հ ===
Հակոբ Չիլինգարյան (…–1912) – ռուսական բանակի սպա
Հռիփսիմե Չիլինգարյան (1919–1994) – հայ նյարդաբան


=== Մ ===
Մելսիկ Չիլինգարյան (ծ. 1956) – Հայաստանի ռազմական գործիչ
Մխիթար Չիլինգարյան (1972–1992) – հայազգի ազատամարտիկ


=== Յ ===
Յուրի Չիլինգարյան (1938–2016) – հայ ֆիզիկոս


=== Ռ ===
Ռիտա Չիլինգարյան (ծ. 1932) – հայ գրադարանավար


=== Ս ===
Սուրեն Չիլինգարյան (1918–1997) – հայ խորհրդային նկարիչ


=== Վ ===
Վանուշ Չիլինգարյան (ծ. 1929) – հայ վիրաբույժ-վնասվածքաբան և պրոթեզավորող


== Տես նաև ==
Չիլինգիրյան


== Ծանոթագրություններ ==
Աչի-Սու

Աչի-Սու (ռուս.՝ Ачи-Су), քաղաքատիպ ավան Ռուսաստանի Դաղստան հանրապետության Կարաբուդախկենտսկի շրջանի կազմում։
Բնակչությունը 2012 թվականին գրանցված տվյալներով կազմում էր 1679 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենի Ունսթադի անվան արվեստի կենտրոն

Հենի Ունսթադի անվան արվեստի կենտրոն (նորվ.՝ Henie Onstad kunstsenter),  արվեստին առնչվող թանգարան Նորվեգիայի Ակերսհուս ֆյուլքեյի (մարզի) Բերում կոմունայում (համայնքում)՝ Հովիկոդեն հրվանդանի վրա, Օսլո-ֆյորդում, Օսլոյից մոտավորապես 10 կմ դեպի հարավ։ Կենտրոնը հիմնադրվել է 1968 թվականին մարմնամարզության աշխարհի և օլիմպիական չեմպիոնուհի Սոնյա Հենիի (1912—1969) և նրա ամուսնու՝ Նիլս Ունսթադի (1909—1978) կողմից։ Ունսթադը նավաշինարարական ընկերության սեփականատեր էր և արվեստի գործերի կոլեկցիոներ։  Իր 110 կտավից բաղկացած նկարների հավաքածուն նա նվիրեց թանգարանին, ինչպես նաև ֆինանսական միջոցներ թանգարանի շենքի կառուցման համար։ Թանգարանի կառուցման աշխատանքները իրականացրել է Սոնի Հենի հիմնադրամը 1961 թվականին։ Թանգարանի շենքը նախագծվել է նորվեգացի ճարտարապետներ Ջոն Էիկվարի և Սվեն Էրիկ Էնգեբրետսենի կողմից։ Թանգարանում ցուցադրվում է նաև Սոնիի սպորտային պարգևների հավաքածուն։
1994 թվականին թանգարանի շենքը ընդլայնվեց, ավելացվեց նաև երկհարկանի ցուցադրական և տեխնիկական սենյակներով ու սրահներով հագեցած մասնաշենք։ Այս նախագիծը մշակվել է նույն ճարտարապետների կողմից ինչ հին մասնաշենքինը։ Նոր մասնաշենքը հնին կողքին այնպես է կառուցվել, որ պահպանվի համադրությունը։
Թանգարանային կենտրոնում կա 6 ցուցասրահ, ոչ մեծ դահլիճ և խորհրդակցությունների սրահ։ Ներկայումս կենտրոնը զբաղեցնում է 9500 քառ/մ տարածք, որոնցից 3500 քառ/մ-ը ցուցասրահներն են։ Թանգարանում ցուցադրվում են  Պաբլո Պիկասոյի, Անրի Մատիսի, Ֆեռնան Լեժեյի, Մակս Էռնեստի, Ֆրիդենսրայխ Հունդերտվասերի, Խոան Միրոյի, Պաուլ Կլեեի և այլ հայտնի արվեստագետների աշխատանքներ։
Հենի Ունսթադի անվան արվեստի կենտրոնը կազմակերպում է ոչ միայն ցուցադրություններ, այլև բեմադրություններ։ Թանգարանը տարեկան ունենում է շուրջ 100.000 այցելու։ 2008 թվականին կենտրոնը նշեց իր հիմնադրման 40-ամյակը՝ կազմակերպելով ցուցադրություններ, դասախոսություններ, համերգներ և ֆիլմերի դիտումներ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Թանգարանի պաշտոնական կայք: (նորվեգերեն)
Աստերոիդների ցանկ (91001-91100)

Աստերոիդների ցանկ (90901-91000)  • Աստերոիդների ցանկ  • Աստերոիդների ցանկ (91101-91200)
 Աստերոիդների ցանկ (90901-91000)  • Աստերոիդների ցանկ  • Աստերոիդների ցանկ (91101-91200)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Տերցին

Տերցիտ (իտալերեն terzina, terza rima - երրորդ հանգ), եռատող բանաստեղծական տան տեսակ, ունի հանգավորման կայուն ձև՝ aba, bcb, cdc, ded yzy Z։S ստեղծվել է միջնադարյան իտալական պոեզիայում, ապա տարածվել այլ երկրներ։ Ամբողջովին տերցետներով է գրված Դանթեի «Աստվածային կատակերգություն» պոեմը։ Հետագայում տերցետների կիրառումը դուրս չի եկել փորձի և ոճավորման սահմաններից։ Հայ գրականության մեջ արվել են տերցետով գրելու առանձին փորձեր, որոնցից է Վահան Տերյանի «Դու հասկացար տագնապները իմ հոգու» սկսվածքով բանաստեղծությունը։
Ուստի նադ Լաբեմի շրջան

Ուստի նադ Լաբեմի շրջան (չեխ․՝ Okres Ústí nad Labem), շրջան Չեխիայի Ուստի նադ Լաբեմի երկրամասում։ Վարչական կենտրոնն է Ուստի նադ Լաբեմ քաղաքը։ Տարածքը 405 կմ² է։ Բնակչությունը 2020 թվականի տվյալներով կազմում է 119 338 մարդ։ Շրջանի կազմի մեջ է մտնում 23 համայնք։


== Ծանոթագրություններ ==
Գետաձիեր

Գետաձիեր (լատ.՝ Hippopotamidae), ոչ որոճողների կարգի զույգ սմբակավոր կաթնասունների ընտանիք, ընդգրկում է երկու սեռ, մեկական ընտանիք. Սովորական գետաձի և Թզուկ գետաձի։


== Արտաքին հատկանիշներ ==
Մարմինը երկարավուն է, մաշկը հաստ, գրեթե մերկ, գորշ։ Ոտքերը հաստ են, կարճ, մատները միացած են փոքր լողաթաղանթով, որը կապված է նրանց կիսաջրային ապրելակերպի հետ։ Խոզերի նման ունեն չորս սմբակ, սակայն գետաձիերի մոտ բոլորն էլ օգտագործվում են քայլելու ժամանակ։ Մարմնի չափսերը սովորական և թզուկ գետաձիերի. երկարություն՝ 1,5-4,5 մ, բարձրություն՝ 1-1,5 մ, քաշ՝ 160 կգ-4,5 տ։


== Տարածվածություն ==
Ապրում են արևադարձային անտառներում՝ ջրին մոտ, հոտերով։ Ներկայումս հանդիպում են միայն հասարակածային Աֆրիկայում։
Պեղումները ցույց են տալիս, որ գետաձիերն ի հայտ են եկել միոցենում։ Մինչև պլեյստոցեն նրանք տարածված էին նաև Եվրոպայում և Ասիայում։ Գենետիկական հետազոտությունները ցույց են տալիս, որ գետաձիերը կետերի մոտ ազգականներն են, այսինքն եղել են կետերի ցամաքային նախահայրերը։


== Սննդառություն ==
Սնվում են ջրային բույսերով, բույսերի արմատներով և արմատապտուղներով։


== Գետաձիերի բնաջնջված տեսակներ ==
Մադագասկարյան գետաձի (Hippopotamus madagascariensis և Hippopotamus lemerlei), երկու գետաձիու տեսակներ, որոնք ապրում էին Մադագասկար կղզում։ Գետաձիերը մայրցամաքից հասնում էին կղզի լողալով։. Բնաջնջնվել են XV դարում, բնաջնջման պատճառը՝ մարդկային գործունեությունը։
Հսկայական գետաձի (Hippopotamus major), ապրել է Սառցե Դարաշրջանում, որին որսացել է Նեանդերտալյան մարդը։
Եվրոպական գետաձի (Hippopotamus antiquus), ապրել է Եվրոպայում, պլեյստոցենի դարաշրջանում։
Ասիական գետաձի (Hippopotamus palaeindicus), ապրել է Հնդկաստանում։
Կղզային գետաձիեր։ ապրել են Միջերկրական ծովի կղզիներում։ Չնայած փոքր չափսերին ավելի մոտ են եղել ներկայիս սովորական գետաձիուն, քան թզուկին։
Կիպրական գետաձի (Hippopotamus minutus), ապրել է Կիպրոսում
Կրետեական գետաձի (Hippopotamus creutzburgi), ապրել է Կրետեյում
Մալթայական գետաձի (Hippopotamus melitensis), ապրել է Մալթայում.
Սիցիլիական գետաձի (Hippopotamus pentlandi), ապրել է Սիցիլիայում


== Ծանոթագրություններ ==
Չախմախ (Սեբաստիայի գավառ)

Անվան այլ կիրառումների համար տե՛ս՝ Չախմախ (այլ կիրառումներ)Չախմախ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դեպարտամենտ

Դեպարտամենտ (ֆրանսերեն département — մաս բառից)՝

Դեպարտամենտ — վարչա-տարածքային միավոր որոշ երկրներում՝ Արգենտինա, Հայիթի, Գվատեմալա, Հոնդուրաս, Կամերուն, Նիկարագուա, Պերու, Սալվադոր, Ֆրանսիա։
Դեպարտամենտ (կազմակերպության մաս) — մինիստրության, գերատեսչության, կամ այլ կառուցվածքային միավորի անվանում որոշ երկրներում։
ԱՄՆ Պետական դեպարտամենտ
Հերաթի մանրանկարչության դպրոց

Հերաթի մանրանկարչության դպրոց, միջինարևելյան մանրանկարչության դպրոց (հիմնականում ձեռագիր գրքերի նկարազարդումներ), որը գործել է XV դարում՝ Թեմուրյանների պետության մայրաքաղաք Հերաթում։


== Գործունեության առաջին շրջան ==
Գործունեության առաջին շրջանը առնչվում է 1410-ական թթ. ձեռագրերի պալատական արվեստանոցի (քիթաբխանե) հիմնադրման, վերջինը՝ 1507-ին Շեյբանի-խանի կողմից Հերաթի գրավման հետ։ Մանրանկարչության ծաղկմանը նպաստել է ֆեոդալական Հերաթի քաղաքային կյանքի ու մշակույթի զարգացումը։ Հերաթի մանրանկարչության դպրոցի մանրանկարներում գործողությունը ծավալվում է գարնանային ծաղկուն այգիների, գետակների ու լճակների, զարդապատ ճարտարապետական կառույցների ֆոնի վրա։ Հերաթի մանրանկարչության դպրոցի ստեղծագործություններին բնորոշ է առանց լուսաստվերի թանձր ու հագեցած գեղանկարչական մակերեսը։ Լոկալ հնչեղ գույները սովորաբար ներդաշնակված են։ Դպրոցի առաջին շրջանը, որ ժառանգաբար կապվում է XIV—XV դարերի Շիրազի, ինչպես և, հավանաբար, Բաղդադի ու Թավրիզի մանրանկարչության դպրոցների հետ, բնորոշվում է անմիջականորեն շարադրանքին ուղեկցող նկարազարդումներով։ Մի քանի պլաններով կերպավորված բնանկարը համեմատաբար պարզ է, գործող անձանց թիվը մեծ չէ, մարմինները խոշոր են ու որոշ չափով ստատիկ, հորինվածքները հակված են համաչափության (Սաադիի «Գուլիստան»-ը, 1427, Չեստեր Բիտտիի գրադարան, Դուբլին, Նիզամու «Խամսե»-ն, 1431, էրմիտաժ, Լենինգրադ)։


== Ուշհերաթյան դպրոց ==

Բացառություն է Թեհրանի Գոլեստան պալատի գրադարանի «Շահնամե»-ի օրինակը (1430), որն առանձնանում է չափերով և շեղվում այլ ձեռագրերին հատուկ կամերայնությունից։ Այդ ձեռագրի մանրանկարների մարդաշատությունը, ճարտարապետական բարդ ֆոները, կրճատումներն ու շարժումների ռեալիստական բնույթը գեղարվեստական նվաճում էին XV դարի վերջի Հերաթի մանրանկարչության դպրոցի համար և սերտորեն առնչվում էին Քեմալեդդին Բեհզադի նորարարական ստեղծագործությանը։ Բեհզադը ընդարձակել է մանրանկարի տեսակների ու ժանրերի շրջանակը, ստեղծել նաև ձեռագրերի հետ չառնչվող հաստոցային էջեր ու դիմանկարներ։ Իր ուսուցիչ Միրաք Նաղաշի և աշակերտ Քասիմ Ալիի հետ Բեհզադը պատկերազարդել է Նիզամու «Խամսե»-ն (1494—1495, Բրիտանական թանգարան, Լոնդոն), որը ուշհերաթյան դպրոցի չափանմուշ է համարվում։ XV դարի վերջին քառորդի մանրանկարիչները դիմել են սուր դրամատիկ իրավիճակների, բազմապլանային բարդ, տարածական կոմպոզիցիաները հաճախ դուրս են գալիս լուսանցքները («Բահրամ Հուրը խոցում է վիշապին» նկարազարդումը Նիզամու «Խամսե»-ից, 1493, Բրիտանական թանգարան) կամ անսպասելիորեն կտրվում շրջանակով։ Հերաթի մանրանկարչության դպրոցի նորարարական բնույթը մանրանկարիչների սուր դիտողականության, մանրամասների ճշմարտացիության և հիմնականում մարդու նկատմամբ հետաքրքրության, նրա հուզական վիճակը արտահայտիչ շարժումների ու կեցվածքների, շրջակա բնանկարի միջոցով հաղորդելու ձգտման մեջ է։ Հերաթի մանրանկարչության դպրոցի ազդեցությունը նկատելի է Թավրիզի, Միջին Ասիայի և մոնղոլյան մանրանկարչության դպրոցների նկարիչների գործերում։
Սինդոշ (գետ)

Սինդոշ (ռուս.՝  Синдошь), գետ Ռուսաստանում, հոսում է Վոլոգդայի մարզի Վոլոգոդսկի շրջանում։ Գետաբերանը տեղակայված է Վոլոգդա գետի աջ ափին՝ 102 կմ հեռավորության վրա։ Գետի երկարությունը 31 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006356
Հիդրոլոգիական ուսումնասիրությունների կոդը - 103000635
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թոմաս Քոուլ

Թոմաս  Քոուլ (անգլ.՝ Thomas Cole,փետրվարի 1, 1801(1801-02-01)[…], Բոլթոն, Մեծ Մանչեսթեր, Միացյալ Թագավորություն և Bolton le Moors, Միացյալ Թագավորություն - փետրվարի 11, 1848(1848-02-11)[…], Նյու Յորք, Նյու Յորք, ԱՄՆ և Catskill, Գրին շրջան, Նյու Յորք, ԱՄՆ), ամերիկացի  բնանկարիչ, 19-րդ դարի ԱՄՆ ամենաազդեցիկ գեղանկարչական դպրոցներից մեկի՝ Հուդզոն գետի դպրոցի հիմնադիր։


== Կենսագրություն ==
Թոմաս Քոուլը ծնվել է 1801 թվականին Անգլիայի Բոլթոն քաղաքում։ 1818 թվականին նրա ընտանիքը գաղթել է Միացյալ Նահանգներ և բնակություն հաստատել Օհայո նահանգի Սթյուբենվիլ քաղաքում, որտեղ Քոուլն սկսել է թափառական դիմանկարիչ Սթեյնից սովորել իր մասնագիտության հիմունքները։ Նա առանձնապես հաջողություն չի ունեցել դիմանկարներ նկարելիս, ուստի շուտով սկսել է ուշադրություն դարձնել բնանկաների ստեղծման վրա։
1825 թվականին Քոուլը տեղափոխվել է Նյու Յորք, որտեղ նա կարողացել է իր գործերից մի քանիսը վաճառել հարուստ գործարար Ջորջ Բրուենին, որը շուտով ֆինանսավորել է  Քոուլիի ամառային ուղևորությունը դեպի Հուդզոնի հովիտ, որտեղ նա նկարել է այնպիսի հայտնի գործեր, ինչպիսիք են «Կաատերսքիլ ջրվեժը» և «Փաթնեմ նավահանգստի տեսարան»։ Վերադառնալով Նյու Յորք՝ նկարիչը գրախանութի պատուհանին ներկայացրել ուղևորության ընթացքում ստեղծված բնանկարները, որոնք արժանացել են Ջոն Թրամբալի, Էշեր Դյուրանի և Ուիլյամ Դանլեպի ուշադրությանը։ Երիտասարդի բնանկարներով հատկապես տպավորվել է նկարիչ Ջոն Թրամբալը, որը, գտնելով Քոուլին, գնել է նրա գործերից մեկը և ծանոթացրել նրան Ռոբերտ Գիլմորի և Դանիել Ուոդսվորթի հետ, որոնք դարձել են  նկարչի հովանավորները։
Բնանկարներից բացի, Քոուլն զբաղվել է այլաբանական գործերի ստեղծմամբ։ Դրանցից ամենահայտնին հինգ նկարների շարքն է՝ «Կայսրության ուղին» (անգլ.՝ «Course of Empire»), ինչպես նաև «Կյանքի ճանապարհոդորությունը» (անգլ.՝ «The Voyage of Life») շարքը, որը բաղկացած է  մարդու կյանքի չորս ժամանակահատվածներին նվիրված նկարներից՝ մանկություն, պատանեկություն, հասունություն և ծերություն։
Քոուլը դարձել է Հուդզոն գետի դպրոցի հիմնադիրը, որն ընդգրկել է հիսունից ավելի բնանկարիչներ։ Դպրոցը փառաբանել է Ամերիկայի վայրի բնությունը և կասկածի տակ առել տեխնոլոգիական առաջընթացի նպատակահարմարությունը։ Դպրոցի նկարիչների գործերում բնությունը նկարագրվել է որպես կուսության և մաքրության չափանիշ՝ դրանով իսկ ընդգծելով դրա ծագման աստվածային բնույթը։
Թոմաս Քոուլն ամուսնացած է եղել, ունեցել է 5 երեխա։ Մահացել է 1848 թվականի փետրվարի 11-ին Քեթսկիլում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
The Thomas Cole National Historic Site(անգլ.)
Պեսկովատկա-Կազաչյա

Պեսկովատկա-Կազաչյա (ռուս.՝ Песковатка-Казачья), գյուղ Ռուսաստանի Լիպեցկի մարզի Ուսմանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դորոշովկա (գյուղ, Վոզնեսենսկի շրջան)

Անվան այլ կիրառումների համար տե՛ս՝ ԴորոշովկաԴորոշովկա (ուկրաիներեն՝ Дорошівка), գյուղ Ուկրաինայի Նիկոլաևի մարզի Վոզնեսենսկի շրջանում։ Բնակավայրը նախկինում նաև անվանվել է Արնաուտովկա։ Հիմնադրվել է 1795 թվականին։
2001 թվականի տվյալներով Դորոշովկա գյուղում բնակվում էր 2 083 մարդ։ Բնակավայրը զբաղեցնում է 3564 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4650) Մորի

(4650) Մորի (անգլ.՝ Mori), աստերոիդ աստերոիդների հիմնական գոտում։ Հայտնաբերվել է 1950 թվականի հոկտեմբերի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,237184 ա. մ., առավելագույնը մոտենում է 1,9069 ա. մ. հեռավորության վրա և հեռանում 2,5674 ա. մ.։ Արեգակի շուրջ մեկ ամբողջական պտույտ է կատարում 1222,22 երկրային օրվա ընթացքում, իր ուղեծրով շարժվելով միջինում 0,294545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4650) Մորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վաառդի

Վաառդի (էստ․՝ Vaardi), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիթերսայմ

Վիթերսայմ (ֆր.՝ Wittersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 611 մարդ, բնակչության խտությունը` 86.67 մարդ/կմ²։ Բնակավայրը զբաղեցնում է 7.05 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 23 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 402 աշխատունակ (15-64 տարեկան)  բնակիչ, որոնցից ակտիվ էին 308-ը, իսկ ոչ ակտիվները` 94։ Ակտիվության ցուցանիշը կազմում է 76,6 %։ 308 աշխատունակ մարդկանցից աշխատել է 294 անձ (158 տղամարդ և 136 կին)։ Գործազուրկ են եղել 14 անձ (5 տղամարդ և 9 կին)։ 94 անաշխատունակներից 38-ը եղել են աշակերտներ կամ ուսանողներ, 39-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մառդիհանսու

Մառդիհանսու (էստ․՝ Mardihansu), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովայա Սեննայա

Նովայա Սեննայա (ռուս.՝ Новая Сенная), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նաուտ Արան

Նաուտ Արան (օքս.՝ Naut Aran) մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալ-դ'Արան շրջանում։ Տարածքը կազմում է 248․89 կմ2, բնակչությունը՝ 1729 մարդ (2010 թվականի տվյալներով)։ Կազմավորվել է 1967 թվականին Արտիե, Սալարդու, Ժեսսա, Տրեդոշ գետերի միախառնման արդյունքում։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Արևելյան Տիգրիս

Արևելյան Տիգրիս (հնում՝ Ջերմ), գետ Հայկական լեռնաշխարհում։ Միանալով Արևմտյան Տիգրիսին՝ առաջացնում է Տիգրիս գետը։ Երկարությունը 268 կմ է, ավազանը՝ 10850 կմ²։ Սկիզբ է առնում Կորդվաց լեռների արևելյան լանջերից, մոտ 3000 մ բարձրությունից և մինչև գետաբերան հոսում արևմտյան ուղղությամբ։ Վերին հոսանքում կոչվում է Նորդուզ, միջինում՝ Շատախ, ապա՝ Բոհտան։ Ընդունում է բազմաթիվ փոքր վտակներ, որոնք առաջացնում են խոր կիրճեր։ Գլխավոր վտակներից են Մոկսը, Սինբերը։ Լեռնային գետ է, ունի մեծ անկում, վերին հոսանքում՝ 20-30 մ, ստորինում՝ 10-12 մ։ Սնումը խառն է, հիմնականում՝ ձնհալքի և ստորերկրյա ջրերից։ Հորդանում է գարնանը (մարտ-մայիս), ամռանը և ձմռանը սակավաջուր է։ Էներգետիկ պաշարները չեն օգտագործվում։


== Ծանոթագրություններ ==
Ուրոշ Պրեդիչ

Ուրոշ Պրեդիչ (սերբ.՝ Урош Предић, հունվարի 7, 1857(1857-01-07), 1857[…] կամ դեկտեմբերի 7, 1857(1857-12-07), Օրլովատ, Torontál County, Հունգարիայի թագավորություն, Տրանսլեյտանիա, Ավստրո-Հունգարիա - փետրվարի 11, 1953(1953-02-11), 1953[…] կամ փետրվարի 12, 1953(1953-02-12), Բելգրադ, Հարավսլավիայի Դաշնային Ժողովրդական Հանրապետություն), սերբիացի նկարիչ, անվանի իրատես արվեստագետ։


== Կենսագրություն ==
Ծնվել է Օրլովաթում, քահանա Պիտեր Պրիդիկայի որդին։ Ուրոշ Պրեդիչը ավարտել է Պանչևոի միջնակարգ դպրոցը(տարիներ անց նրա անունով)։ Դպրոցից հետո նա գնաց Վիեննայում ուսանելու։ Նկարել է 13 կտավ դիցաբանական բովանդակությամբ Ավստրիայի խորհրդարանի շենքի համար։
1885 թվականին վերադառնում է Օրլովաթ, որտեղ նա նկարում է մի շարք նկարներ կյանքի վերաբերյալ։ 1909 թվականից մինչև մահը նա ապրել և աշխատել է Բելգիայում։
Իր ամենահայտնի աշխատանքը՝ «Կոսովոյի աղջիկ»-ն է։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Սերբիացի նկիրիչ Ուրոշ Պրեդիչ (art.mirtesen.ru)
Սերբիացի նկիրիչ Ուրոշ Պրեդիչ (classic-art-ru.livejournal.com)
Վալս (Տառագոնա)

Անվան այլ կիրառումների համար տե՛ս՝ Վալս (այլ կիրառումներ)Վալս (իսպ.՝ Valls), քաղաք և մունիցիպալիտետ Իսպանիայում, մտնում է Տարագոնա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Ալտ Կամպ շրջանում։ Տարածքը՝ 55,3 կմ² ։ Բնակաչությունը 25158 մարդ (2010 թվականի տվյալներով) ։ Քաղաքը պրովինցիայի վարչական կենտրոնից գտնվում է 19 կմ հեռավորության վրա։


== Քույր քաղաքներ ==
 Անդորրա լյա Վիեժա , Անդորրա
 Չահալն , Գվատեմալա
 Սանկտ Սուր Լոիղե , Ֆրանսիա
 Սետիմո Տորինես , Իտալիա


== Ճանաչված մարդիկ ==
Ռոբերտ Ջերհարդ , (1896 -1970) երգահան
Խավիեր Տոնդո , (1978 -2011) պրոֆեսիոնալ հեծանվորդ
Պեդրո Լազագա , (1918 –1979) ռեժիսոր և սցենարիստ
Անդրեա Ֆուետնես լողորդ
Մարգարիտա Արիզետա գրող
Մանուել Գոնսալես Ալբա , (1896 - 1934) քաղաքական գործիչ


== Բնակչություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Informació de Valls a l'Enciclopèdia Archived 2008-04-05 at the Wayback Machine.
Ajuntament de Valls
Tota la informació sobre aquest municipi Archived 2008-03-24 at the Wayback Machine.
Informació municipal de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Colla Vella dels Xiquets de Valls Archived 2007-10-21 at the Wayback Machine.
La Calçotada. Menjar tradicional de Valls Archived 2018-03-13 at the Wayback Machine.
Տեզերո

Տեզերո  (իտալերեն՝ Tesero), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 2655 մարդ (2008), բնակչության խտություն՝ 52 մարդ/կմ²։ Զբաղեցնում է 50 կմ² մակերես։ Փոստային ինդեքս՝ 38038։ Հեռախոսային կոդ՝ 0462։
Բնակավայրի հովանավորն է սուրբ Ելիսեյը։


== Ծանոթագրություններ ==
Չեռլակի շրջան

Չեռլակի շրջան (ռուս.՝ Черлакский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1928 թվականին։ Վարչական կենտրոնը՝ Չերլակ։


== Աշխարհագրություն ==
Շրջանի տարածքի մակերեսը կազմում է 4200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 34233 մարդ։ Բնակչության խտությունը կազմում էր 8,15 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նոյշթաթ (Կոբուրգ)

Նոյշթաթ (Կոբուրգ) (գերմ.՝ Neustadt bei Coburg), կոմունա Գերմանիայում՝ Բավարիա երկրամասում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2014 թվականի տվյալների կազմում է 15.278 մարդ։ Զբաղեցնում է 61,9 կմ² տարածք։ Խտությունը կազմում է 247 մարդ/կմ²։ Փոստային ինդեքս՝ 96465։ Հեռախոսային կոդը +49 9568։


== Բնակչություն ==


== Կանխատեսում ==


== Պատկերասրահ ==

		
		


== Ծանոթագրություններ ==
Խզմուսա

Խզմուսա, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 12 կմ հյուսիս-արևելք, Արածանիի ձախակողմյան վտակ Խնուսի ձախ օժանդակի աջ ափին։


== Աշխարհագրություն ==
Տարածքը լեռնային էր։


== Բնակչություն ==
Նախկինում եղել է հայաբնակ գյուղ։ XX դարի սկզբին ուներ 20 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հելգո Զետերվալ

Հելգո Զետերվալ (անգլ․ Helgo Zettervall, ավելի ուշ՝Zetterwall , նոյեմբերի 21, 1831(1831-11-21)[…], Lidköping, Սկարաբորգ, Շվեդիա - մարտի 17, 1907(1907-03-17)[…], Ստոկհոլմ) , շվեդ ճարտարապետ և Արվեստի Շվեդական Թագավորական Ակադեմիայի պրոֆեսոր ։ Նա ավելի շատ հայտնի է Շվեդիայի տարածքում եկեղեցիների և այլ շինությունների վերակառուցման աշխատանքներով ։
Զետերվալը Գոթական Վերածնության ճարտարապետության կողմնակից էր, ինչը վառ երևում էր 19-րդ դարի վերջին, Լունդ տաճարի լայնածաված վերանորոգման աշխատանքներից ։


== Կենսագրություն ==
Զետերվալը ծնվել է Շվեդիայի Վեստրա Գեթալանդ նահանգի Լինդկյոպինգ քաղաքում։Նա հաճախել է Շվեդական Թագավորական Գեղարվեստի Ակադեմիա, որտեղ նա ուսանեց Ֆրեդերիկ Վիլհելմ Սքոլանդերի մոտ (1816–1881) և ավարտեց 1860 թվականին։ 1862 թվականին նա ուսումնառության նպատակով ուղևորվեց Գերմանիա, Ֆրանսիա և Իտալիա ։

Նա 1882–1897 թթ․ պետական կառույցների վարչարարության խորհրդի ղեկավարն էր։ 1860–1890 թթ․ Զետերվալը շվեդական  հին շինությունների և եկեղեցիների վերականգնման գլխավոր ճարտարապետն էր։ Այլ հանձնարարականների հետ համատեղ, Զետերվալը ստեղծեց Լունդ Մայր Տաճարի (1860–1902 թթ․) և Ուփսալա Մայր Տաճարի (1886–1893 թթ․) վերակառուցման նախագիծ։ Նա նշանակվեց նաև   այնպիսի մեծածավալ վերականգնման աշխատանքների, ինչպիսիք են՝ Լինկյոպինգ տաճարը (1877–1886 թթ․),  Սկառա տաճարը (1886–1894 թթ․) և Ուփսալա տաճարը (1885–1893 թթ․)  ինչպես Կալմար տաճարը։
Գոթենբուրգի Օսկար Ֆրեդրիկ եկեղեցին (Oscar Fredriks kyrka) կառուցվել է Հելգո Զետերվալի նախագծի հիման վրա։Եկեղեցու հանդիսավոր արարողությունը կայացավ 1893 թվականի Ապրիլի 2-ին և այն հյուսիսային  Եվրոպայի գոթական    վերածննդի ճարտարապետության վառ օրինակ էր։ Զետերվալը գոթական  վերածննդի ճարտարապետության ամենամեծ կողմնակիցն էր, ինչի պատճառով նա քննադատվել է։ Նրա նախագծերը հաճախ միտված չէին հետ բերելու հնությունները, բայց Զետերվալը համոզված էր , որ պետք է վերականգնել  դրանք համաձայն այն ոճային գաղափարների, որոնցով ստեղծվել են։


== Անձնական կյանք ==

1861 թվականին նա ամուսնացավ  Աննա Քրիստինա Լագերգրենի հետ։ Նա ճարտարապետ Ֆոլք Զետերվելի (1862–1955 թթ․) հայրն էր։ 1884 թվականին նա դարձավ Շվեդական Թագավորական Ակադեմիայի  պատվավոր անդամ և 1897 թվականին դարձավ Շվեդական Թագավորական Ակադեմիայի գիտանդամ։ Նա մահացավ Ստոկհոլմում 1907 թվականին և թաղվեց Նորա Բեգրավնինգսպլաթսեն գերեզմանատանը։


== Ծանոթագրություններ ==


== Արտաքին հղումներ ==
https://web.archive.org/web/20130210024129/http://www.byggnadsvard.se/byggnadskultur/zettervalls-villor-och-bost%C3%A4llen
http://130.242.34.243/webarkdok/detalj.asp?id=590 Archived 2012-11-28 at Archive.is
Ժենկլա

Ժենկլա (ֆր.՝ Gincla), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 44 մարդ, բնակչության խտությունը` 5.75 մարդ/կմ²։ Բնակավայրը զբաղեցնում է 7.65 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 28 աշխատունակ (15-64 տարեկան)  բնակիչ, որոնցից ակտիվ էին 22-ը, իսկ ոչ ակտիվները` 6։ Ակտիվության ցուցանիշը կազմում է 78,6 %։ 22 աշխատունակ մարդկանցից աշխատել է 16 անձ (10 տղամարդ և 6 կին)։ Գործազուրկ են եղել 6 անձ (4 տղամարդ և 2 կին)։ 6 անաշխատունակներից 1-ը եղել են աշակերտներ կամ ուսանողներ, 1-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դերասան (Պիկասո)

«Դերասան» (ֆր.՝ L'Acteur), իսպանացի և ֆրանսիացի նկարիչ Պաբլո Պիկասոյի նկարը՝ վրձված յուղաներկով Փարիզում 1904-1905 թվականների ձմռանը՝ վարդագույն շրջանի սկզբում։ Պահվում է Նյու Յորքի Մետրոպոլիտեն թանգարանում։ Նկարի չափսերն են՝ 196,2 × 115,3 սմ։


== Պատմություն և նկարագրություն ==

1904 թվականին Պիկասոն հանգրվանել էր Մոնմարտր աղքատ թաղամասում՝ նկարիչների, թափառաշրջիկ կրկեսի դերասանների և փողոցային արտիստների շրջանում։ Նա ապրում էր բոհեմական հանրակացարանում՝ Ռավինյան փողոցի թիվ 13 տանը։ Գետային բեռնանավերի հետ (որոնց վրա լվացվում էր լվացքը) արտաքին նմանության պատճառով շենքը անվանում էին Բատո-Լավուար (նավ- լվացքատուն)։ Այստեղ Պիկասոն հանդիպել է Ֆերնանդ Օլիվիեին՝ բարձրահասակ և մռայլ մի աղջկա, որը դարձել է նրա առաջին մեծ սերը։ Ֆերնանդայի հետ կյանքը աստիճանաբար դուրս է մղել կապույտ շրջանի մռայլ գույները։ Պիկասոն վերջապես հաղթահարել է դեպրեսիան։ Նրա պալիտրայում հայտնվել են վարդագույն և ոսկեգույն-մոխրագույն երանգներ։ Նկարների նոր հերոսներ են դարձել թափառող կատակերգակները, կրկեսային ակրոբատները և ատլետները։
Նկարում պատկերված է դերասանը՝ վարդագույն տրիկոյով և կապույտ կիսագուլպաներով։ Նա կանգնած է թիկունքով դեպի հանդիսատեսը։ Նրա գլուխը շրջված է դեպի աջ, բերանը կիսաբաց է։ Դերասանը ինչ-որ բան է ասում, հնարավոր է՝ բանաստեղծություն։ Նրա մեծ աչքերը տեղադրված են սև հոնքերի տակ։ Գեղանի երկարավուն կազմվածքը և ձեռքերի անսովոր խաղը հիշեցնում են «կապույտ շրջանի» աշխատանքները, որոնք իրենց ոճով նման էին իսպանացի նկարիչ Էլ Գրեկոյի նկարներին։
Նկարի առաջին սեփականատերն Է դարձել Պիկասոյի ընկերը՝ ֆրանսո-ամերիկյան հարուստ նկարիչ Ֆրենկ Բյորթի Հավիլանդը։ Այնուհետև այն ձեռք է բերել գերմանացի արդյունաբերող Պոլ Լեֆմանը։ 1938 թվականին նրա ընտանիքը ստիպված էր ֆաշիստական Գերմանիայից փախչել նախ Իտալիա, ապա՝ Շվեյցարիա։ Լեֆմանը փողի կարիք է ունեցել և կտավը 12 000 դոլարով վաճառել Է Պիկասոյի դիլերներին։ 1952 թվականին կտավը Մետրոպոլիտեն թանգարանին է հանձնել ամերիկյան ավտոմոբիլային մագնատ Ուոլթեր Քրայսլերի ժառանգորդ Թելմա Քրայսլեր Ֆոյը։
2010 թվականին Մետրոպոլիտեն թանգարանի այցելուն, կորցնելով հավասարակշռությունը, ընկել է հենց նկարի վրա, ինչի հետևանքով կտավի ստորին աջ անկյունում մոտ 15 սանտիմետր երկարությամբ պատռվածք է առաջացել։ Նկարը ուղարկվել է վերանորոգման։ Հենց այդ ժամանակ էլ փորձագետները ներկի շերտի տակ մեկ այլ աշխատանք են հայտնաբերել՝ բնապատկեր ջրով, ժայռերով և մարդու կերպարանքով։ Բնապատկերը արված էր մեկ այլ նկարչի, ամենայն հավանականությամբ, Պիկասոյի ժամանակակիցներից մեկի կողմից։


== Ծանոթագրություններ ==
Անաբար

Անվան այլ կիրառումների համար տե՛ս՝ Անաբար (այլ կիրառումներ)Անաբար (վերին հոսանքում՝ Մեծ Կուոնամկա), գետ Յակուտիայում։


== Աշխարհագրություն ==
Երկարությունը 939 կմ, ավազանը՝ 100 հազար կմ2։ Սկիզբ է առնում Միջին Սիբիրական սարահարթի հյուսիսային մասից և թափվում Լապտևների ծովը՝ առաջացնելով Անաբարի խորշը։


== Վտակներ ==
Գլխավոր վտակներն են՝

Փոքր Կուոնամկան,
Ուջան,
Սուոլաման,
Խարաբիլը։Սնումը ձնաանձրևային է։ Սառցակալում է սեպտեմբերից մինչև հունիս։ Հարուստ է ձկներով (նելմա, մաքսուն, սիգ ևն)։ Անաբարի ավազանում կան ալմաստի հանքեր։
Ալեքսանդրա Երեմյան

Ալեքսանդրա Բագրատի Երեմյան (հուլիսի 18, 1918(1918-07-18), Երևան, Հայաստանի Առաջին Հանրապետություն - հուլիսի 11, 1984(1984-07-11), Երևան, Հայկական ԽՍՀ, ԽՍՀՄ), ճարտարապետության պատմաբան, տեսաբան։ Ճարտարապետության թեկնածու (1954), ԵրՊԻ դոցենտ։ Հայաստանի ճարտարապետների միության անդամ։
Ճարտարապետ Լիպարիտ Սադոյանի կինը։


== Կենսագրություն ==
1942 թվականին ավարտել է Երևանի պոլիտեխնիկական ինստիտուտը։ 1942-1984 թվականներին դասավանդել է նույն ինստիտուտում։
Աշխատություններում հիմնականում անդրադարձել է V-VII դարերի հայկական ճարտարապետության՝ գմբեթավոր կառույցների նախագծման, մոդուլային և համաչափական համակարգերի, ճարտարապետական կոմպոզիցիաների տեսական հիմունքներին, հայկական և բյուզանդական ճարտարապետության փոխհարաբերություններին։
Լույս է ընծայել Հռիփսիմե տաճարին նվիրված մենագրություն, կազմել Արթիկի Սուրբ Աստվածածին (Մարինե, V դար) և Սուրբ Գևորգ (VII դար) եկեղեցիների վերականգնման նախագծերը։


== Երկեր ==
Храм Рипсиме, Ереван, 1955:
О взаимоотношениях армянской и византийской архитектуры IV-VII вв., Ереван, 1978.


=== Գիտական աշխատանքներ ===
О принципах проектирования купольных сооружений Армении V-VII вв..
О взаимоотношениях армянской и византийской архитектуры IV-VII вв., 1978.
Основы теории архитектурных композиций.
Об одном изменении в армянских памятниках VII в.
К вопросу датировки кафедральной церкви в Аване.
О принципах проектирования армянских купольных церквей V-VII вв.
Модель купольного сооружения, найденная в Ангехакоте.
Модульные и пропорциональные системы купольных сооружений Армении Y-YII вв.


== Ծանոթագրություններ ==
Ամմիսդա

Ամմիսդա, ամրոց Թուրքիայում, Կիլիկիայի արևելյան մասում, Տարսոն քաղաքիի շրջակայքում։


== Ծանոթագրություններ ==
Քուրշունլու

Քուրշունլու, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խալիֆ (այլ կիրառումներ)

Խալիֆ, կարող է վերաբերել՝

Խալիֆ - մուսուլմանների մոտ խալիֆաթի (պետության) ղեկավարն է, բացարձակ միապետ, իսլամական աշխարհի կրոնապետ, զինվորական առաջնորդ
Խալիֆ - գյուղ Արևմտյան Հայաստանում, Դիարբեքիրի վիլայեթի Մարդինի գավառում
(3051) Նանտոնգ

(3051) Նանտոնգ (անգլ.՝ Nantong), աստերոիդ աստերոիդների հիմնական գոտում։ Հայտնաբերվել է 1974 թվականի դեկտեմբերի 19-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,592472 ա. մ., առավելագույնը մոտենում է 1,922 ա. մ. հեռավորության վրա և հեռանում 3,2629 ա. մ.։ Արեգակի շուրջ մեկ ամբողջական պտույտ է կատարում 1524,65 երկրային օրվա ընթացքում, իր ուղեծրով շարժվելով միջինում 0,23612 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3051) Նանտոնգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆյոլկերմարկտ

Ֆյոլկերմարկտ (գերմ.՝ Völkermarkt, սլովեն.՝ Velikovec Վելիկովեց), քաղաք Ավստրիայում, Կարինթիա ֆեդերալ հողում։
Մտնում է Ֆյոլկերմարկտ շրջանի կազմի մեջ։ Բնակչությունը կազմում է 11 440 մարդ (2005 թվականի դեկտեմբերի 31)։ Զբաղեցնում է 137,33 կմ² տարածք։ Պաշտոնական կոդը՝ 2 0817։


== Աշխարհագրական դիրքը ==
Ֆյոլկերմարկտը գտնվում է Ավստրիայի հարավում, Վիեննաից 300 կմ հարավ-արևմուտք և Կլագենֆուրտից 30 կիլոմետր արևելք։ Քաղաքը գտնվում է Կլագենֆուրտական փորվածքից արևելք և Ֆյոլկերմարկտական լճից հյուսիս, որով հոսում է Դրավա գետը։ Միջին բարձրությունը ծովի մակարդակից 460 մետր է։


== Բնակչությունը ==
Բնակչությունը կազմում է մոտավորապես 11 հազար մարդ, վերջին տարիներին աճում է քաղաքային բնակչության բաժնեմասը։ Քաղաքում գոյություն ունի սլովենական համայնք, որի թվաքանակը կազմում է ընդհանուր բնակչության 2,6%։ Այդ համայնքը ապրում է Ավստրիայի բոլոր սլովենացիներից հյուսիս։


== Քաղաքական իրավիճակ ==
Համայնքի քաղաքագլուխ-Ֆալենտին Բլաշից (ԱՍԴԿ)՝ ըստ 2003 թվականի ընտրությունների արդյունքի։
Համայնքի ներկայացուցիչների խորհուրդը (գերմ.՝ Gemeinderat) կազմված է 31 տեղերից։

ԱՍԴԿ-ն զբաղեցնում է 18 տեղ։
ԱԺԿ-ն զբաղեցնում է 7 տեղ։
ԱԱԿ-ն զբաղեցնում է 5 տեղ։
Կանաչները զբաղեցնում են 1 տեղ։


== Լուսանկարներ ==

		
		
		


== Ծանոթագրություններ ==


== Հղումներ ==
Պաշտոնական կայք (գերմ.)
Մաքս Պետենկոֆեր

Մաքս Պետենկոֆեր (դեկտեմբերի 3, 1818(1818-12-03)[…], Լիխտենաու, Վայխերինգ, Նոյբուրգ Շրոբենհաուզեն, Վերին Բավարիա, Բավարիա - փետրվարի 10, 1901(1901-02-10)[…], Մյունխեն, Գերմանական կայսրություն), գերմանացի հիգիենիստ, փորձառական հիգիենայի հիմնադիրը։ Բավարական ԳԱ իսկական անդամ (1847) և պրեզիդենտ (1890 թվականից)։
1843 թվականին ավարտել է Մյունխենի համալսարանի բժշկական ֆակուլտետը։ 1879 թվականին Մյունխենում հիմնել է հիգիենայի առաջին ինստիտուտը Եվրոպայում և այն ղեկավարել մինչև կյանքի վերջը։ Պետենկոֆերի աշխատանքները հիմք հանդիսացան օդի, ջրի, սննդի, հողի, հագուստի հիգիենիկ հետազոտությունների զարգացմանը։ Մշակել է օդում ածխաթթու գազի բաղադրության որոշման մեթոդ և առաջարկել այն օգտագործել որպես բնակավայրերի և աշխատավայրերի օդի մաքրության ինդիկատոր։ 1865 թվականին(Կ․ Ֆոյտի հետ միասին) հրատարակել է «Leitschrift fur Biologies, 1883 թվականից՝ «Аг-chiv fur Hygiene» ամսագրերը։


== Ծանոթագրություններ ==
Վալդնաբի Նոյշթաթ (այլ կիրառումներ)

Վալդնաբի Նոյշթաթ, կարող է վերաբերել՝

Վալդնաբի Նոյշթաթ - կոմունա Գերմանիայում, Բավարիա երկրամասում
Վալդնաբի Նոյշթաթ - շրջան Գերմանիայում
Ժողովածու (2512)

Ժողովածու (2512), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2512 թվի տակ։ Ձեռագիրը գրվել է 15-րդ դար, 16-րդ դար Հովհաննես Բյուզանդյան գրիչի կողմից։ Գրված է թղթի վրա, որը ունի 14,4X10,6 սմ չափս։ Ձեռագիրը կազմված է 176 թերթից։ Գրված է միասյուն, բոլորգիր, նոտրգրով։ Կազմը` լաթապատ ստվարաթուղթ, աստառը՝ դրոշմազարդ կտավ։ Հիշատակարաններ՝ 24ա, 26ա (15-րդ դար), 153ա (17-րդ դար)։


== Բովանդակություն ==
Գեորգայ Սկևռացւոյ Մեկնութիւն Եստյեայ։
Վարք Մագղաղինեայ, Մարթայի։
Առակք։
Աւետարան իւղաբերից։
Մեկնութիւն Յովհաննու։
Հարցումն վասն երրորդութեան։
Քարոզք։
Յառաջարան Պօղոսի առաքելոյ։


== Ծանոթագրություններ ==
Մարտի 8-ի փողոց (Երևան)

Մարտի 8-ի փողոց, փողոց Երևանի Կենտրոն վարչական շրջանում։ Անվանակոչվել է Կանանց միջազգային օրվա՝ Մարտի 8-ի անունով։


== Տվյալներ ==
Սկսվում է Ալեք Մանուկյան փողոցից, ձգվում դեպի հյուսիս-արևելք, հատում Այգեստանի 3-րդ փողոցը և ավարտվում Այգեստանի 4-րդ փողոցում։


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Կանեգրատե

Կանեգրատե  (իտալերեն՝  Canegrate), կոմունա Իտալիայում, Լոմբարդիա մարզի Միլան գավառում։
Բնակչությունը 12 160 մարդ է։ Բնակչության միջին խտությունը՝ 2362 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 20010։ Հեռախոսային կոդը՝ 0331։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։ Սենթ Ռոխը հարգվում է որպես կոմունայի հովանավոր։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Արքայից (այլ կիրառումներ)

Արքայից, կարող է վերաբերել՝

Արքայից —  երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզի Դավիթ Բեկ գյուղի հյուսիսային ծայրամասում, Քաշունի գետի կիրճի աջ ափին, ջրաղացի և կամրջի միջև
Արքայից —  լեռնագագաթ Գեղարքունիքի մարզում, Սևանի լեռնահամակարգում, Կաղամբաջուր և Մշակաց գետերի ջրբաժանում
Արքայից լեռ — լեռնագագաթ Արագածոտնի և Կոտայքի մարզերի սահամաևագլխին
Արքայից գավառ —  գավառ Մեծ Հայքի Մոկք նահանգի կազմում
(20559) Շերիդանլամպ

(20559) Շերիդանլամպ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20559) Շերիդանլամպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անմեղության դարաշրջան (վեպ)

Անմեղության դարաշրջան (անգլ.՝ The Age of Innocence), ամերիկացի վիպասանուհի Էդիթ Ուորթոնի ստեղծագործությունների շարքում լավագույնը համարվող վեպը, որ առաջին անգամ հրատարակվել է 1920 թվականին և որի համար նա հաջորդ տարում արժանացել է Պուլիտցերյան մրցանակի՝ դառնալով գրական այդ հեղինակավոր մրցանակին արժանացած առաջին կինը։ 
Վեպը նախ լույս է տեսել բրոշյուրի տեսքով՝ որպես Pictorial Review ամսագրի գրական հավելված (1920 թվականի հուլիս-հոկտեմբեր ամիսներին), այնուհետև այդ նույն տարում ունեցել է գրքային հրատարակություններ՝ գրեթե միաժամանակ լույս ընծայվելով Նյու Յորքում և Լոնդոնում։ Երկը ջերմորեն են ընդունել թե՛ ընթերցողները և թե՛ գրաքննադատները։ Times Book Review-ի գրական մեկնաբանը գրել է, որ «վեպում փայլուն կերպով արտացոլված է 45 տարի առաջվա Նյու Յորքի համայնապատկերը։ Այն ամենապահանջված գիրքն է հանրային գրադարաններում և ամենալավ վաճառվողը՝ գրախանութներում»։
Ուորթոնն իր այս երկը գրել է Ֆրանսիայում բնակվելու տարիներին։ Վեպում նա մեծ արվեստով, վառ գույներով ու տպավորիչ կերպով պատկերել է նյույորքյան հասարակության բարձր խավի կյանքը տասնիններորդ դարի 70-ական թվականներին։ Գլխավոր հերոսը Նյուլենդ Արչերն է, ով բարեկիրթ օրիորդ Մեյ Ուելենդի հետ իր հարսանիքի նախօրեին սիրահարվում է վերջինիս զարմուհուն՝ կոմսուհի Էլեն Օլենսկայային, ում դժվարին ու տխուր ճակատագիրը շատ բաներով հիշեցնում է երկի հեղինակի՝ Ուորթոնի ճակատագիրը։ 


== Էկրանավորումներ և թատերական բեմականացումներ ==
Վեպի լույսընծայումից ընդամենը չորս տարի անց «Ուորներ բրազերս» (Warner Brothers) հանրահայտ կինոընկերությունը նրա հիման վրա ֆիլմ է նկարահանել (ռեժիսոր՝ Ուեսլի Ռագլես, գլխավոր դերերում՝ Բևերլի Բեյն և Էլիոթ Դեքստեր)։
1928 թվականին Մարգրեթ Այեր Բեռնեսը վեպը վերափոխել է թատերգության և բենականացրել Բրոդվեյի թատրոններից մեկում։ 1934 թվականին, արդեն այդ թատերգության ու բեմականացման հիման վրա, ստեղծվել է ևս մեկ ֆիլմ, որտեղ գլխավոր դերերի կատարմամբ հանդես են եկել Այրին Դյունը և Ջոն Բոլեսը։ 
1993 թվականին էլ վեպին անդրադարձել է անվանի կինոռեժիսոր Մարտին Սկորսեզեն, ով նկարահանել է ֆիլմի իր տարբերակը. Այս կինոնկարում գլխավոր դերերը կատարում են ճանաչված դերասաններ Միշել Պֆայֆերը, Դանիել Դեյ-Լյուիսը, Վայնոնա Ռայդերը, Ռիչարդ Գրանտը, Միրիամ Մարգուլիսը։ Ընդ որում՝ Վայնոնա Ռայդերը Մեյ Ուելենդ Արչերի կերպարի տպավորիչ մամնավորման համար արժանացել է Ոսկե գլոբուս մրցանակի, իսկ ֆիլմն էլ Օսկար կինոմրցանակի է արժանացել տարազների ու ձևավորման համար։


== Ծանոթագրություններ ==


== Արտաքին հղումներ ==
 The Age of Innocence Գուտենբերգ նախագծի կայքում 
 The Age of Innocence (audio book) Գուտենբերգ նախագծի կայքում 
The Age of Innocence, 1920 first edition, scanned book via Internet Archive
Original 1920 D. Appleton edition of The Age of Innocence at Google Books
Photos of the first edition of The Age of Innocence
The Age of Innocence free ebook in PDF, PDB and LIT formats
The Age of Innocence Archived 2015-02-06 at the Wayback Machine. at Literapedia
Վալույկիի շրջան (Բելգորոդի մարզ)

Վալույկիի շրջան (ռուս.՝ Город Валуйки и Валуйский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Վալույկի։


== Աշխարհագրություն ==
Շրջանի տարածքի մակերեսը կազմում է 1709,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 33687 մարդ։ Բնակչության խտությունը կազմում էր 19,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(4326) ՄաքՆելի

(4326) ՄաքՆելի (անգլ.՝ McNally), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 28-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,068047 ա. մ., առավելագույնը մոտենում է 2,4173 ա. մ. հեռավորության վրա և հեռանում 3,7188 ա. մ.։ Արեգակի շուրջ մեկ ամբողջական պտույտ է կատարում 1962,87 երկրային օրվա ընթացքում, իր ուղեծրով շարժվելով միջինում 0,183405 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4326) ՄաքՆելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիժնիե Տաշլի

Նիժնիե Տաշլի (ռուս.՝ Нижние Ташлы, բաշկիրերեն՝ Түбәнге Ташлы), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 571 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Big Huge Games

Big Huge Games, ամերիկյան ընկերություն, որը զբաղվել է համակարգչային խաղերի մշակմամբ, տեղակայված է Մերիլենդ նահանգում (ԱՄՆ)։ Ընկերությունը հիմնադրվել է 2000 թվականի փետրվարին 4 ծրագրավորողների՝ Թիմ Թրեյենի, Դեյվիդ Ինսկորիմ Ջեյսոն Քոուլմանի և Բրայան Ռեյնոլդսի կողմից։
Չնայած նրան, որ Բրայեն Ռեյնոլդսը Firaxis Games ընկերության հիմնադիրներից մեկն էր, նա իր ընկերների հետ լքեց այն նոր ընկերություն հիմնադրելու համար, որ մասնագիտացված էր ստրատեգիակական խաղերի մշակմամբ։ Ընկերության առաջին խաղը դարձավ Rise of Nations-ը, որը մեծ հաջողություններ գրանցեց։ 2008 թվականի հունվարի 15-ին Big Huge Games-ը գնվեց THQ հրատարակչության կողմից։ 2009 թվականին THQ ցանկություն հայտնեց փակել Big Huge Games ելնելով ֆինանսական խնդիրներից, սակայն նույն թվականի մայիսին 38 Studios-ը գնեց Big Huge Games-ը THQ-ից, 120 աշխատակցից պահելով 70-ին։
2009 թվականից մինչև 2012 թվականները ստուդիան զբաղվում էր Kingdoms of Amalur։ Reckoning խաղի մշակմամբ, որը սակայն հաջողության չհասավ։ Ավելի ուշ 38 Studios-ը, խաղի թողարկումից հետո դադարեցրեց Big Huge Games-ի աշխատանքները, իսկ հետագայում ամբողջությամբ փակեց այն։ Big Huge Games-ի աշխատակիցների մեծ մասը տեղափոխվեցին Epic Baltimore, որ համարվում էր Epic Games-ի ենթակառուցվածք։ Այս բաժինը հետագայում անվանափոխվեց դառնալով Impossible Studios, իսկ 2013 թվականի փետրվարին ամբողջությամբ փակվեց այն։


== Մշակված խաղեր ==


=== Չթողարկված խաղեր ===
THQ-ից 38 Studios տեղափոխվելուց հետո Big Huge Games-ը աշխատել է երկու մեծ նախագծերի վրա։ Այս նախագծերի մշակումը դադարեցվել է Kingdoms of Amalur։ Reckoning-ի համար։

Ascendant (Xbox 360, PlayStation 3, Microsoft Windows)
God: The Game (Wii)


== Ծանոթագրություններ ==